התפוחים

להקת התפוחים (באנגלית: The Apples) היא הרכב מוזיקלי ישראלי המונה תשעה חברים – מתופף, נגן קונטרבס, ארבעה נשפנים, שני תקליטנים וסאונדמן. ההרכב מנגן מוזיקת פאנק, ג'אז וגרוב. להקת התפוחים החלה את דרכה ב־2002, כאשר חברו חברי ההרכב האלקטרוני RadioTrip (עופר טל, המוכר בכינוי "SchoolMaster", ואורי ורטהיים, המוכר בכינוי "MixMonster") למתופף יוני הלוי ולבסיסט שי רן. הרעיון היה ליצור בסיס פאנקי שמשולבים בו דגימות, סקראצ'ינג וחטיבת כלי נשיפה דומיננטית. ההופעות הראשונות שלהם היו למעשה סטים ספונטניים, עתירי אלתורים, אשר היוו את הבסיס לאלבום הראשון של התפוחים, "מיץ", שראה אור ב־2003 והוקלט כולו במפגש הקלטות אחד. אלבומם השני, "Attention!", יצא באוקטובר 2005. באלבום זה, ריכזו התפוחים במשך 43 דקות, 9 קטעים המאופיינים בסגנונם הפאנק-גרובי. השקת האלבום לוותה בסיבוב הופעות ששיאו היה בערב ראש השנה במועדון "קומפורט" בתל אביב מול קהל של כ־700 איש. בסיבוב ההופעות של קיץ 2006 הופיעה הלהקה שוב ב"קומפורט", בפסטיבל ישראל, פסטיבל שנטיפי, מועדון "הצוללת הצהובה" בירושלים ובמועדון "הסיטי הול" בחיפה. בחודש יוני 2006 הודפס "Attention!" באנגליה במהדורת ויניל. התקליט מכיל בונוס מיוחד – "רצועת הסקראץ' העברית הראשונה" – דגימות וכלים לסקראצ'ינג, לשימוש תקליטנים. באוקטובר 2006 הוציאו התפוחים סינגל על תקליטון דרך חברת התקליטים "Freestyle Records", הממוקמת בלונדון. האלבומים מופצים ברחבי העולם על ידי שתיים מחברות ההפצה הגדולות באירופה, "Goya Music" ו־"SoulSeduction". בינואר 2007 יצאה להקת התפוחים לסיבוב הופעות בן שלושה שבועות בהממלכה המאוחדת, אותו החלו במועדון ה-"Jazz Cafe" המארח מדי ערב את מיטב האמנים מתעשיית המוזיקה העולמית. להקת המחול ורטיגו יצרה מופע מחול מודרני בשם "Sunny Side Up" לשירי הלהקה. המופע הועלה לראשונה בינואר 2007 במרכז סוזן דלל. בחודש יוני 2007 הוציאה הלהקה סינגל (EP) על גבי תקליטון דרך חברת התקליטים Freestyle Records, ובו חידוש ללהיט "Killing in the Name Of" של הלהקה "Rage Against the Machine", אשר אזל מהחנויות תוך מספר ימים ספורים, והפך ללהיט בתחנות רדיו ורחבות ריקודים באירופה ובאוסטרליה.[דרוש מקור] מאז יצאה הלהקה למספר סיבובי הופעות נוספים באירופה, ובחודש מאי 2008 הוציאה את אלבומה השלישי Buzzin About, על גבי תקליט ויניל ועל גבי תקליטור, דרך חברת התקליטים הבריטית "Freestyle Records". בשנת 2010 יצא אלבומם הרביעי, "Kings", ובו שיתפה הלהקה פעולה עם פרד ווסלי, הטרומבוניסט והמנהל המוזיקלי של ג'יימס בראון, ועם שלמה בר, סולן להקת "הברירה הטבעית". הלהקה הוציאה לאור את אלבומה החמישי, "Fly On It" בתחילת שנת 2012, וליוותה את השקתו במסע הופעות באנגליה. יוני הלוי – תופים ארתור קרסנובייב – חצוצרה ירון אוזנה – טרומבון אולג ניימן – סקסופון טנור וסופרן ירון סמיט - סקסופון טנור יובל טבצ'ניק - סקסופון בריטון יקיר ששון - סקסופון בריטון וחליל ארז טודרס – פטיפונים עופר "Schoolmaster" טל – מקולים (פטיפונים) מארקי פ'אנק - פטיפונים שי רן - קונטרבס אלון כרמלי - קונטרבס אלעד מוסקטל – קונטרבס אורי "Mixmonster" ורטהיים - סאונד ואפקטים בבמה ובאולפן מיץ (2003) Attention! ‏ (2005) Buzzin About ‏(2008) Kings ‏ (2010) Fly On It‏ (2012) Dragonz‏ (2016) אתר האינטרנט הרשמי של התפוחים התפוחים, ברשת החברתית פייסבוק התפוחים, באתר MusicBrainz (באנגלית) התפוחים, באתר Discogs (באנגלית) התפוחים, באתר Songkick (באנגלית) התפוחים, באתר MOOMA (בארכיון האינטרנט) רוני דורי, עכבר העיר אונליין, עוד עונה לתפוחים, באתר הארץ, 27 ביולי 2008 בן שלו, עכבר העיר אונליין, התפוחים עדיפים כשהם חיים, באתר הארץ, 6 באוגוסט 2008 נדב לזר, תפוחי זהב: כל הגרוב בהופעה של התפוחים, nrg ‏, 20/2/2009 ערן סויסה, תפוחים טריים: ריאיון עם להקת התפוחים, nrg, ‏21.7.2010 עמי פרידמן, העולם האמיתי: התפוחים משיקים אלבום חדש, באתר nrg‏, 7 ביוני 2012 דפנה ארד, "התפוחים" מוכיחים שגם ילדי כאפות יכולים להיהפך לכוכבי רוק, באתר הארץ, 14 בספטמבר 2016